Flest slys á leiðinni Skarðslækur - Holtavörðuheiði Tíðni umferðarslysa er mjög misjöfn eftir því hvaða hlutar þjóvegakerfisins eiga í hlut . Ástand vega , umferðarþungi og hæfni ökumanna til að haga akstri eftir aðstæðum eru allt þættir sem hafa áhrif á fjölda slysa á viðkomandi svæðum . Skessuhorni bárust upplýsingar frá Bjarna K Þorsteinssyni , slökkviliðsstjóra í Borgarnesi um fjölda útkalla þar sem klippu - og tækjabíll slökkviliðsins hefur verið kallaður út . Fjöldi klippiútkalla frá árinu 2000 til dagsins í dag er 50 talsins á starfssvæðinu en auk þess má telja 3 útköll þar sem ekki þurfti að beita klippum eða um falsútkall hafi verið að ræða . Tækjabíll er jafnan kallaður út þegar bílslys og veltur eiga sér stað og talin er þörf á aðstoð tækja við að losa ökumenn eða farþega úr bílflökum . Í ljós kemur þegar tölur slökkviliðsins eru skoðaðar eftir vegarköflum að flest útköll eru á veginum frá Skarðslæk í Borgarhreppi hinum gamla og upp á Holtavörðuheiði . Í meðfylgjandi töflu má sjá hvernig þetta hefur skipst á milli svæða : Staður Borgarnes-Skarðslækur Skarðslækur-Holtavörðuh . Við Borgarnes Gunnar Gunnarsson hjá Umferðarstofu segir fylgni á milli útkalla klippu - og tækjabíls slökkviliðsins og alvarlegra slysa og banaslysa . Þar kemur fram að frá árinu 2000 til nóvembermánaðar 2006 hafa óhöpp með og án meiðsla á veginum frá Borgarnesi að Miklagili á Holtavörðuheiði verið 522 talsins . Flest slys með meiðslum hafi orðið á vegarkaflanum frá vegamótunum við verslunina Baulu í Stafholtstungum upp að bænum Laxfossi , eða alls 16 . Nýlega varð einmitt alvarlegt slys á þessum vegarkafla . Banaslys á umræddum kafla hafa orðið þrjú síðastliðin 6 ár . Hættulegustu staðirnir voru settir í töflu sem sjá má hér fyrir neðan : Staður Slys með meiðslum Fornihvammur-sýslumörk Eins og sjá má af þessari töflu er kaflinn frá versluninni Baulu að Fornahvammi efst í Norðurárdal sá sem er hættulegastur á starfssvæði Slökkviliðs Borgarness . 43 slys með meiðslum verða á þessum kafla eingöngu og 10 slys þar sem einstalingar bíða bana eða búa við varanleg örkuml á eftir . Samkvæmt upplýsingum frá Magnúsi Jóhannssyni , svæðisstjóra Vegagerðarinnar í Norðvesturkjördæmi eru allar líkur á því , samkvæmt núgildandi vegaáætlun sem nær til 2010 , að kaflanum upp að Brekkunefi í Norðurárdal verði framhaldið og lokið . Langtímaáætlun gildir frá 2007 - 2010 . Þar er búið að setja inn breytingar og lagfæringar á veginum á Holtavörðuheiði . Verið er að skoða kaflann við Norðurá við heiðarsporðinn og færslu á veginum , í átt að Holtavörðuvatni , nær gamla veginum . Einnig er til skoðunnar færsla á hringveginum fram hjá Borgarnesi til umræðu , en það verður líklega ekki á dagskrá fyrr en á síðari hluta áður nefndrar langtímaáætlunar .